2003-ban kezdett a Magyar Televíziónál dolgozni szerkesztőként, főszerkesztőként és műsorvezetőként, ahol többek között olyan műsoroknál működött közre, mint a Magyarország tájegységeit és városait bemutató "Főtér", a természeti értékekkel foglalkozó "Zöld 7-es", a gazdasági témájú "Készpénz", az "Aranyág" nevű évente kétszer megrendezett jótékonysági gála, a "Mi? Mennyi? Miért?" (MMM) és a "Vevőszolgálat" című fogyasztóvédelmi műsorok, a "Navigátor", a 2005-ös Eurovíziós Dalfesztivál magyarországi válogatója, az "Európai arcok" és a "Faluház". 2009-től – Kósa Somogyi György munkáját segítve – az M1 és M2 csatornák műsorigazgató-helyetteseként dolgozott . Később tartalomfejlesztési szakértőként, valamint műsorvezetőként dolgozott a "Térkép", "Kívánságkosár" és "Dokureflex" című műsorokban. 2015 szeptemberében az M1 hírcsatorna berlini tudósítója lett. 2020 őszétől az M1 riportere, valamint a Kossuth Rádió "Jó reggelt, Magyarország!" című műsorának műsorvezetője.